SpeechPEENI HENARE (Labour—Tāmaki Makaurau): Ā tuku mauri ora ki te whai ao ki te ao mārama tihewā mauri ora!" Ki te kaiwhakarite i tō tātau ata nei e kara e Te Ururoa Flavell e mihi atu ana ki a koe i whakaritea mai tō tātau nohoanga i te rā nei kia tutuki pai ai ngā kaupapa kei mua i te aroaro mai i te tīmatanga o tēnei rā tae noa atu ki tōna otinga tēnei e mihi atu ana ki a koe! Huri tū ngā whakaaro ki ngā aituā maha o te wā ngā aituā maha i pīkauria mai e Ngatikahu me ōna hapū katoa ki te tāhūhū o tō tātau Whare. Nā kia tāpae atu ki ngā aituā maha kei runga i tēnā i tēnā i tēnā o mātau e noho mai nei kia kotahi ai te tangi atu kia kotahi ai te poroporoaki atu ki ngā mate haere haere haere! Ko te whakataukī o te kāinga e kī pēnei ana: "He rāngai maomao ka taka i tua o Nuku-taurua e kore e muri a hokia." Nō reira koutou o Te Pō haere haere haere!Ka whakahokia mai ngā rārangi kōrero ki a tātau te hunga ora tēnā tātau! E ōku tini whanaunga o te kāinga ka kite atu ahau i a koutou ka whakaaro ake mō ngā tamariki mokopuna ā taihoa ake nei. Ka whakaaro anō hoki mō ngā tini kaumātua mō ngā tini whāea pakeke o te kāinga kua ngaro atu ki Te Pō. Mahara atu ana au i te tāima i tupu au ki roto o Waimahana i tae mai te nuinga ki tetahi huihuinga ki runga i te marae. I reira ngā kaumātua puta noa i Te Tai Tokerau ki te tautoko i tēnei kaupapa. Ko reira te amuamu ko reira anō hoki ngā nawe a tēnā a tēnā. Hei te otinga ake ka kī mai te hui me anga whakamua. Nō reira ka kite atu ahau i ngā kōhao kei roto i a koutou ka whakaaro ake ki a rātau kua ngaro atu ki Te Pō ā ko tetahi e mōhio ana koutou ko tōku pāpā ko tōku tupuna i ngaro atu i te tau kua pahure ake ne. I tēnei wā e takoto mai ana ki roto i te kāinga o Waimahana. Ko reira mātau otirā tātau e tangi hotuhotu ana mōna kua ngaro atu ki Te Pō.Kāti e ōku rangatira kua tae ki te wā kua kōrero mai Te Minita mō te huarahi i takahia e koutou ki tēnei tāima mai i te pānuitanga tuatahi tae noa mai ki te pānuitanga tuatoru o tēnei pire. Kua kōrero mai Te Minita mō ngā take e pā ana ki te pāmu e kīia nei ko Waikōhatu—e aua! I a au e tamariki ana ka huri mai i te rori matua anga atu ki Waimahana anā ko te wāhi tērā o Akatere. Anā ka piki haere i ngā maunga heke iho ki roto i a au i Te Whanga o Kōkori anā heke atu ki roto o Waimahana ki Ōmata ki tērā taha o te whanga. Nō reira ka whakaaro ake i ēnei kupu ki roto i te pire nei: a Waikōhatu a Stony Creek—e aua! I a au e tamariki ana rawa au i rongo atu i tērā ingoa a Stony Creek a Waikōhatu. Ko reira ngā ingoa o ngā mātua o ngā tupuna—koia rā tāku e mea atu ana. Nā i te wāhi e tū ana te kāinga o Waikōhatu anā ko Akatere. Nō reira e mihi atu ana ahau ki a koutou kua tae mai nei.Kua kōrero mai Te Minita mō ētahi o ngā raruraru kua pā ki tēnei kaupapa. Kua kōrero mai anō a ia mō te rahi o te pūtea ka tukuna ki a Waikōhatu ki te whakatikatika i te āhuatanga o tērā pāmu. E mihi atu ana ahau ki a ia engari he pātai nui kei runga i waku ngutu i tēnei wā. Mehemea i tūkinohia e Te Karauna tāua a te Māori he aha te take kua—he aha nei nā te kupu? Kua tukuna mai i tetahi kōnae pūtea iti nei ki te whakatikatika i tetahi āhuatanga i tūkinohia mai e Te Karauna i a tāua Te Māori engari koinā tāku i te tīmatanga o tēnei kōrero. Ka whakaaro ake mō ngā tamariki mō ngā mokopuna ā taihoa ake nei me te hiahia kia kite atu i ngā tamariki mokopuna o te hau kāinga ki ngā wawata i wawatahia e ōku mātua e ōku tūpuna o te kāinga mō rātau te take. Kaua mō rātau mō ngā tūpuna engari mō ngā tamariki mokopuna. Mahara atu ana au i ngā tāima i kai rama he tōku pāpā me ngā kaumātua o te kāinga o Waimahana. Ko te nuinga o wā rātau kōrero e hāngai pū ana ki wā rātau mokopuna tamariki me te hiahia kia kaua e noho pōhara wā rātau tamariki mokopuna me te hiahia kia kite atu i ngā uri whakatupu e tū pakari nei ki roto i te ao kaua mō rātau anake engari mō te painga o te katoa.Nō reira e mihi atu ana ahau ki a koe e Te Minita kua whakaritea mai i tēnei pire kei mua i te aroaro o Te Whare i te rā nei. E tautoko atu ana i ngā mihi kua kōrero mai nā e koe mō ngā āpiha o tō tari i whakapau werawera mō te kaupapa nui o te wā nei. E tautoko atu anō au i ngā mihi i ūhia e koe ki runga i a mātau Te Komiti Whiriwhiri i ngā take Māori. I kai parakuihi mātau i te ata nei e whakaae ana mātau katoa ko ngā kaupapa ka tau ki mua i te aroaro o Te Komiti Whiriwhiri i ngā take Māori ēhara i te mea māmā ēhara i te mea māmā he uaua! He uaua te kawe ake i ngā kaupapa Māori ki roto i tēnei Whare kua whakatūria e te mana o Te Pākehā o Te Kāwanatanga engari i tutuki i a mātau Te Rōpū Whiriwhiri i ngā take Māori e te heamana o taua rōpū e mihi atu ana au ki a koe e Tutehounuku Korako.E aku rangatira ki roto i ngā meneti e 2 e toe ana ka whakaaro ake mō ngā whakapapa kai roto i a au o Ngatikahu me ōna pānga katoa ki ngā iwi puta noa i Te Tai Tokerau. Ka tīmata pēnei: ko Muriwhenua tāna ko Tamatea tāna ko Kahungunu tāna ko Kahukura-nui tāna ko Kahukura-ariki i whakaritea mai e tēnei pire ko ngā uri o Kahukura-ariki. E Ngatikahu i kōrero mai Te Minita mō te rīpoata a Te Taraipiunara e pā ana ki a Muriwhenua. I taua tāima i noho kotahi Te Hiku o Te Ika mō tēnei take. Kua kite atu ahau ki roto i ngā tau 10 kua pahure ake kua wāwāhi nei tātau e te ture. Kua wāwāhi nei te ture i a tātāu! I kite atu ahau i te tau kua pahure ake nei i tutuki te kerēme a Te Rarawa i tutuki te kerēme a Ngāti Kurī a Te Aupōuri a Ngāi Takoto. I tēnei wā nā ka eke mai ngā uri a Kahukura-ariki ki tēnei taumata arā te pānuitanga tuatoru o tēnei pire i te rā nei.E āhua rangirua ana ahau i tēnei wā. Ko tētahi taha o te ngākau e pōuri ana ko tētahi taha o te ngākau e harikoa ana. Ko te manako kia piri ngātahi te pōuritanga me te harikoa nā runga i te whakaaro nui ki ngā mokopuna tamariki ki roto i ngā tau e tū mai nei. Nō reira ko tāku atu ki ōku whanaunga o te kāinga kia kaha rā koutou. Kaua e tukuna mā te ture tātau e wehewehe. Ko te manako kia tau anō ngā kōrero e pā ana ki tēnei pire ki runga i ngā marae puta noa i te kāinga. E aku rangatira koutou kua heke iho mai ki tēnei pito o te whenua ko te manako kia tau iho mai ngā manaakitanga o Te Kaihanga ki Runga i a koutou e hoki atu ana ki te kāinga. Ko tāku atu ki a koutou ki roto i ngā marama me ngā tau e tū nei ka tūtaki anō tātau ki runga i ngā marae o te kāinga. E te pāpā e Pita mihi atu ana au ki a koe otirā ki a koutou e ōku mātua tēnā koutou tēnā koutou tēnā tātau katoa!["'Tis the growth of life towards the glimmer of dawn and the bright light of day behold the breath of life!" To the one who organised us this morning friend Te Ururoa Flavell I commend you who gave the prayer for our sitting on this day so that matters before us are completed well from the beginning of this day until its conclusion I salute you! Thoughts turn and stop at the many deceased of the moment the numerous deaths borne here on the backs of Ngatikahu and all its hapū to the ridge pole of our House. And now I add the numerous deaths that are upon that one that one and that one of us seated about here so that we mourn and farewell them as one oh the deaths depart go forth farewell! The aphorism of home goes like this: "A shoal of blue maomao fish passes around Nuku-taurua rock will not return." So you collectively of the void go forth depart farewell!Therefore I bring the lines of conversation back to us the living greetings to us! To you my countless relations of home when I see you collectively I reflect on the children and grandchildren still to come. I also think about the many elders mothers aunties and adults of home who are lost to the void. I think about the time I grew up in Waimahana a large majority arrived at a gathering on the marae. The elderly were there from throughout Northland to support this matter. Complaints were there and so were grievances as well as different ones. At the end of it all the gathering said let's go forward. Therefore I see the gaps amongst you and think about them who are lost to the void and one of whom you know was my dad and my ancestor who died in the year just past. At this very moment he is lying there in the Waimahana settlement. We were there but at the same time all of us were lamenting and sobbing for him who has gone to the void.Enough my esteemed ones we have arrived at the moment when the Minister talks about the route you collectively travelled to this moment from the first reading until you arrived at the third reading of this bill. The Minister has spoken about the issues relating to the farm called Waikōhatu—I don't know! When I was little one turned off the main road facing Waimahana there and that place was Akatere. It was there then that one climbed one's self up the mountains and then dropped down to within Kōkiri Bay and then down into Waimahana at Ōmata on that side of the bay. And so I reflect on these words in this bill: Waikōhatu and Stony Creek—I don't know! When I was a child I never heard the name Stony Creek Waikōhatu. The ancestral and parental names were there—that's what I've been saying in the place where the settlement of Waikōhatu is standing is Akatere. Therefore I acknowledge you collectively who have arrived here.The Minister has talked about some of the problems that have impacted on this proposal. He has also spoken about the size of the funding given to Waikōhatu to rectify the situation concerning that farm. I commend him but I have a big question on my lips at this point in time. If the Crown has mistreated you and I the Māori what's the reason why—what's the word? A really small basket of funding has been provided to rectify a situation of maltreatment by the Crown of you and I of Māori but that's what I alluded to at the start of this address. I think about the children and grandchildren in the future with the desire to see them feature in the aspirations yearned for by my parents and ancestors from back home and they being the reason. Not for us and for the ancestors but for children and grandchildren and their children and grandchildren. I recall the times when my dad and elders of the settlement of Waimahana consumed rum wrongfully. Much of their conversations focused on their children and grandchildren and that they don't end up impoverished and that they see descendants well established in the world not for themselves but for the betterment of all.And so I commend you the Minister for this bill you have considered and placed before the House on this day. I endorse the tributes you accorded to the officials of your office who expended perspirations upon the important matter of the moment. I also endorse the thanks you showered upon us the Māori Affairs Committee. We had breakfast together this morning and agreed totally that proposals that come before us in regard to Māori matters are never easy not at all they are difficult. It is always difficult handling Māori matters in this House under the Pākehā and government autonomy but we the Māori Affairs Committee did it and so I commend you Tutehounuku Korako the chairman of the group.In the remaining 2 minutes that I have left before me my esteemed ones I will recall the Ngatikahu genealogy that I have within me and all my connections to the iwi throughout Northland. I will begin like this: Muriwhenua has a connection so has Tamatea Kahungunu Kahukura-nui and Kahukura-ariki and this bill gives due consideration to the descendants of Ngāti Kahukura-ariki. Ngatikahu the Minister spoke about the tribunal report concerning Muriwhenua. At that time and for this matter Northland was one. I note that in the past 10 years we have been fragmented by law. I note that in the year just past claims by Te Rarawa Ngāti Kurī Te Aupōuri and Ngāi Takoto have been passed. And now at this very moment the descendants of Kahukura-ariki have reached this summit in other words the third reading of this bill today.At this moment I am somewhat confused. One side of me is saddened and the other side is extremely happy. The hope is that sadness and elation remain stuck together based upon the great regard there is for the grandchildren and children in the years to come. And so mine to my relatives of home is that you need to be strong. Don't let the law divide us. The desire is that comments relating to this bill that are settled here will apply to all marae throughout at home. To you my esteemed ones who came down here to this end of the country the wish is that the care of the Creator above be upon you collectively as you return home. And furthermore mine to you collectively in the month and years that are ahead is that we meet again upon the marae of home. And so I acknowledge you my father figure Pita but at the same time you my grown-ups acknowledgments accolades and congratulations to you collectively and to us all!]"